Un cunoscut prezentator a murit fulgerător. Avea doar 32 de ani
- Emma Cristescu
- 9 martie 2024, 18:37
Un prezentator de la BBC a murit la doar 32 de ani. Tânărul a leșinat în timp de făcea jogging și a ajuns la spital, dar medicii nu l-au mai putut salva.
Nick Sheridan a murit la doar 32 de ani. El era jurnalist la BBC Scoția, unde avea poziția de prezentator TV. Tânărul a leșinat în timp ce a făcut jogging și a fost dus de urgență la spital, dar medicii nu l-au mai putut salva.
Nick Sheridan a suferit un anevrism cerebral
Jurnalistul de 32 de ani a fost spitalizat preț de câteva zile, la secția de Terapie Intensivă. Apoi, inima lui a încetat să mai bată. Potrivit medicilor legiști, Nick a suferit un anevrism cerebral. La cauza decesului au fost notate date precum "o afecțiune de scurtă durată".
Gary Smith, despre Nick Sheridan
Gary Smith a povestit că Nick a fost un coleg și un jurnalist extraordinar. El a declarat că prezentatorul de la BBC i-a făcut viața mai frumoasă și că nu îl va uita niciodatp. Acesta a făcut parte din echipa RTE News2day timp de doi ani. Inițial, s-a alăturat echipei BBC Scoția ca documentarist / cercetător, apoi a trecut la poziția de corespondent și jurnalist pe TV.
"A fost un coleg minunat și un jurnalist foarte talentat, prezentator și autor. A fost și unul dintre rarii oameni care îți luminează viața. Amuzant, inteligent, cu bunătate. Un om minunat. Gândurile noastre se îndreaptă către părinții lui, care au fost lângă el în timpul celor 10 zile de spitalizare, dar și către partenera lui, Lewis, întreaga familie și prieteni", a transmis Gary Smith, conform BBC.
Ultima postare a prezentatorului de la BBC
Ultima postare a prezentatorului TV datează din 24 februarie: "O să fiu on air de la 8 dimineața, pentru ediția de weekend a emisiunii Good Morning Scotland, reflectând la cei doi ani care au trecut de când Putin a ordonat invazia Ucrainei". Mesajele de condoleanțe nu au mai încetat de la anunțul decesului, mulți dintre cunoscuți sau fani deplângând moartea celui "mai amuzant, inteligent și amabil" prezentator.